На основу решења Привредног суда у Краљеву 2.Ст.27/2022 од 13.10.2023. године, а у складу са чланoм 131, 132. и 133. Закона о стечају («*Службени гласник РС» број 104/2009, 99/2011, 71/2012 - Одлука Уставног суда, 83/2014 ,113/1017,* *44/2018 i 95/2018))* и Националним стандардом број 5 – Националним стандардом о начину и поступку уновчења имовине стечајног дужника („*Сл. гласник РС“, број 62/2018*), стечајни управник стечајног дужника:

**О Г Л А Ш А В А**

**ПРОДАЈУ ПОКРЕТНЕ ИМОВИНЕ СТЕЧАЈНОГ ДУЖНИКА** **ДРУШТВО СА ОГРАНИЧЕНОМ ОДГОВОРНОШЋУ ЗА ПРОИЗВОДЊУ, ТРГОВИНУ И УСЛУГЕ АГРИКОЛ КРУШЕВАЦ у стечају, улица Стефана Дечанског 5, мат. број 17577603, ПИБ 103409174, јавним надметањем и то:**

**Целина 1:**

|  |  |  |  |
| --- | --- | --- | --- |
| R.B. | NAZIV | **Почетна цена (дин.)** | **Депозит (дин.)** |
| 1 | OPEL ZAFIRA A | **398.399.17** | **159.359.668** |
| 2 | OPEL ZAFIRA A |
| 3 | OPEL ZAFIRA A |
| 4 | OPEL ZAFIRA A |
| 5 | ŠKODA OCTAVIA 1,9 TDI |
| 6 | PEUGEOT 307 SW |
| 7 | FIAT SCUDO |
| 8 | FIAT SCUDO |
| 9 | FIAT SCUDO |
| 10 | FIAT ULYSSE |
| 11 | FIAT ULYSSE |
| 12 | FIAT ULYSSE |
| 13 | FIAT ULYSSE |

Процењена вредност, за продају целине 1 износи 796.798.34 динара.

**Целина 2:**

|  |  |  |  |
| --- | --- | --- | --- |
| R.B. | NAZIV | **Почетна цена (дин.)** | **Депозит (дин.)** |
| 1 | ŠKODA SUPERB AMBITION 2,0 TDI | **637.159.63** | **254.863.85** |
| 2 | ŠKODA RAPID SPACEBACK ACTIVE 1,6 TDI |
| 3 | PEUGEOT 4007 |

Процењена вредност, за продају целине 2 износи 1.274.319,26 динара.

**Целина 3**:

|  |  |  |  |
| --- | --- | --- | --- |
| R.B. | NAZIV | **Почетна цена (дин.)** | **Депозит (дин.)** |
| 1 | MAZDA 5 | **259.256.36** | **103.702.54** |
| 2 | RENAULT MASTER |

Процењена вредност, за продају целине 3 износи 518.512,72 динара.

**Целина 4:**

|  |  |  |  |
| --- | --- | --- | --- |
| R.B. | NAZIV | **Почетна цена (дин.)** | **Депозит (дин.)** |
| 1 | JCB COMPACT | **1.015.814.58** | **406.325.83** |
| 2 | BITELLI CONDOR |

Процењена вредност, за продају целине 4 износи 2.031.629,16 динара.

**Целина 5**

|  |  |  |  |
| --- | --- | --- | --- |
| R.B. | NAZIV | **Почетна цена (дин.)** | **Депозит (дин.)** |
| 1 | ŠKODA SUPERB STYLE 2,0 TDI | **906.776.30** | **362.710.52** |

Процењена вредност, за продају целине 5 износи 1.813.552,60 динара.

Детаљан приказ и опис имовине дат је у продајнoj документацији.

Право на учешће у поступку продаје имају сва правна и физичка лица која:

* након преузимања предрачуна, **изврше уплату ради откупа продајне документације у износу од 60.000,00 динара.** Предрачун се може преузети сваког радног дана у периоду од 10:00 до 14:00 часова, на адреси стечајног управника, улица Лоле Рибара 6, уз обавезну претходну најаву стечајном управнику или слањем захтева на маил адресу стечајног управника. Рок за откуп продајне документације је најкасније **03.06.2024. године**.
* **уплате депозит** **на рачун стечајног дужника код Агроиндустријске комерцијалне банке АИК ад 105-2812850-91 са позивом на број предмета 2.Ст.27/2022,** или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје (**рок за уплату депозита је** најкасније **03.06.2024. године**). У случају да се као депозит положи првокласна банкарска гаранција, оригинал исте се ради провере мора доставити искључиво лично стечајном управнику најкасније до **03.06.2024. године** до 15:00 часова по београдском времену (GMT+1). У обзир ће се узети само банкарске гаранције које пристигну на назначену адресу у назначено време. Банкарска гаранција мора имати рок важења до **30.09.2024. године**.
* **потпишу Изјаву о губитку права на повраћај депозита.** Изјава чини саставни део продајне документације

Након уплате депозита, а најкасније до **03.06.2024. године**, потенцијални купци, ради правовремене евиденције стечајном управнику морају предати: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката или последње решење АПР-а и ОП образац или депо картон из пословне банке (ако се као потенцијални купац пријављује правно лице) овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање** **одржаће се** дана **10.06.2024.** године у 11:00часова на адреси: улица Лоле Рибара 6, Крагујевац.

Регистрација учесника почиње два сата пре почетка јавног надметања, а завршава се 15 минута пре почетка јавног надметања, односно у периоду од 09:00 до у 10:45 часова, на истој адреси**.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна),
2. отвара јавно надметање читајући правила надметања,
3. позива учеснике да прихвате понуђену цену према унапред утврђеним корацима увећања,
4. одржава ред на јавном надметању,
5. проглашава за купца учесника који је прихватио највишу понуђену цену,
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од 2 (два) радна дана од дана јавног надметања, а пре потписивања купопродајног уговора, након чега ће му гаранција бити враћена.

Купопродајни уговор се потписује у року од 8 (осам) радних дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 8 (осам) дана од дана потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од 2 (два) радна дана од пријема обавештења којим се проглашава за купца, након чега ће му гаранција бити враћена. У конкретном случају, купопродајни уговор потписује се у року од 3 (три) радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача депозит (гаранција) се враћа у року од 8 (осам) дана од дана одржавања јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порези и сви други овде непоменути трошкови који произилазе из закљученог купопродајног уговора, у целости падају на терет купца.

Овлашћено лице, стечајни управник Душан Стевановић , контакт телефон 062/1437097, е-маил: dstevanovic.su@gmail.com